Document ID: /roh_data/filtered/fineweb-2-filterrobots_roh.jsonl.gz/43684

Vossas dumondas en connex cun il coronavirus en il focus
I dat puspè dapli cas da corona e las mesiras daventan pli severas: La segunda unda è arrivada. La situaziun è daventada pli seriusa durant las vacanzas da scola. Nus vulain perquai respunder a las dumondas che vus avais tramess en connex cun Covid-19. Il Minisguard declera, tge ch’in uffant duai far, sch’el sa senta malsaun e mussa la differenza tranter il coronavirus e la grippa stagiunala. E nus mussain co duvrar mascras e pertge ch’i dat persunas che na fidan betg dad ellas.